"BAWRHSAP HOVIN TASK FORCE COMMITTEE, DAY NULM, Saitual District THUKHAWM","1205/2024-2025 Dated Saitual the 18th July 2024: Vawiin khan SEP of DAY-NULM hnuaia Task Force Committee chu Dr Lalngura Tlau,Saitual Bawrhsap leh Saitual Task Force Committee under SEP of DAY- NULM Chairman ni bawk hovin DC Conference Room-ah an thukhawm a, kum 2023-2024 chhunga DAY - NULM hnuaia (Self Employment Programme) SEP Loan pekchhuah dan tur chungchang ngaihtuah a ni. Chairman Dr Lalngura Tlau chuan kalkhawmte hnenah lawmthu sawiin DAY NULM hi mi harsa zawkte chawikanna tur atana sawrkar laipuiin scheme a duan niin, a pung tlem zawka loan lak theih dan tur ruahmanna a ni a ti a, Saitual Town ah pawh benefiary engemaw zat an awm thei tur chu lawmawm a tih thu sawiin he scheme hi a tam thei ang ber mipuiin an hriat theih nan leh an chhawr theihna tura nasa lehzuala inhrilhhriatna nei turin a chah a, sawrkar programme lo kal thinte pawh hei aia hmasawnna kal chak tur chuan 100% mipui hnen thlentir a tul thu a sawi bawk. Meeting ah hian DAY NULM hnuaia SEP Loan diltu mi 129(Individual) leh 1(Bank Linkage) te hnen atanga Bank hrang hrang 6 a dilna lut chungchang ngaihtuah a ni a, heng bakah hian interview hun leh kalpui dan tur te, EDP training neih dan turte sawiho a ni. Saitual District a DAY NULM SEP Loan pek tawh beneficiary te zingah NPA(Non Performing Assets) nei an awmlo a ni. Meeting ah hian Pu Robert Zosangliana , Lead District Manager, Saitual, Line department(DUDO), Saitual Town chhunga Bank hrang hrang Manager leh aiawh thenkhatte an tel thei a ni. Attachment Loading attachment...",Dated: 18 th Jul 24 1:32 PM,https://dipr.mizoram.gov.in/post/bawrhsap-hovin-task-force-committee-day-nulm-saitual-district-thukhawm